Diari Oficial de la Generalitat Valenciana


Sumari del DOGV 8193, del 19-12-2017 (2017/11968)

DECRET 193/2017, d'1 de desembre, del Consell, pel qual es modifica el Catàleg de forests de domini públic i utilitat pública de la província d'Alacant.
--------------------------------------------------------------------------------------------------------------------------------------------------------

### Dades del document

Número de DOGV
:   8193

Data del DOGV
:   19-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11346


Data del document
:   01-12-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

DECRET 193/2017, d'1 de desembre, del Consell, pel qual es modifica el Catàleg de forests de domini públic i utilitat pública de la província d'Alacant. [2017/11449]  
Francisco Pallarés López i Ángel Aguilar Madrid han sol·licitat 12,601 ha de la forest AL-1034 número 31 del Catàleg de forests d'utilitat pública d'Alacant, denominada Carabassí i Cabeçó, situada al terme municipal d'Elx i pertanyent a la Generalitat, i una altra superfície de 0,160 ha corresponents a la parcel·la I de la forest AL-1007 número 59 del Catàleg de forests d'utilitat pública d'Alacant, denominada Cap de l'Horta, situada al terme municipal d'Alacant i pertanyent a la Generalitat, i com a contraprestació ofereixen una superfície de 200,0001 ha de millors característiques forestals, propietat dels sol·licitants, finca Lo Carrero i Casas Ritas, ubicada en l'ombria de la serra de Salinas, al terme municipal de Villena, que està constituïda per les parcel·les cadastrals 31 del polígon 33; parcel·la 1 del polígon 34, i parcel·la 91 del polígon 35.  
Com a conseqüència d'aquesta sol·licitud, la Conselleria d'Agricultura, Medi Ambient, Canvi Climàtic i Desenvolupament Rural ha instruït l'expedient corresponent, de conformitat amb el que disposen els articles 16 i 17 de la Llei 43/2003, de 21 de novembre, de forests, i els articles 11, 13, 24, 26 i 31 del Reglament de la Llei forestal de la Comunitat Valenciana, aprovat pel Decret 98/1995, de 16 de maig, del Consell, en el qual han quedat acreditats tant els requisits exigits per l'article 16 de la Llei 43/2003 per a autoritzar l'exclusió i la permuta d'una part d'una forest catalogada, com la seua conveniència, quant a l'increment de patrimoni forestal, al valor ambiental dels terrenys que s'adquireixen i, molt especialment, al fet que s'extrau un rèdit forestal a una parcel·la que, quan siga descatalogada, molt difícilment serà permutada per forests, i s'impedirà quasi amb tota seguretat d'aquesta manera la possibilitat d'incrementar substancialment l'escàs patrimoni públic forestal de la província. Per això, és procedent accedir a la sol·licitud dels interessats i modificar el Catàleg de forests de domini públic i utilitat pública per mitjà de l'aprovació del corresponent decret.  
  
Per tot això, a proposta de la consellera d'Agricultura, Medi Ambient, Canvi Climàtic i Desenvolupament Rural, el Consell, prèvia deliberació, en la reunió de l'1 de desembre de 2017,  
  
DECRETE  
  
Article 1. Descatalogació dels terrenys sol·licitats  
S'exclou una superfície de 12,601 ha de terrenys forestals de la forest AL-1034, número 31, del Catàleg de forests de domini públic i utilitat pública de la província d'Alacant, denominada Carabassí i Cabeçó, situada al terme municipal d'Elx i pertanyent a la Generalitat. Concretament constitueix part de les parcel·les cadastrals 39, 179, 180,181, 182, 183, 184 i 251.  
S'exclou una altra superfície de 0,160 ha de terrenys corresponents a la parcel·la cadastral 8248283EV7686K3701TH, parcel·la I de la forest AL-1007, número 59, del Catàleg de forests de domini públic i utilitat pública de la província d'Alacant, denominada Cap de l'Horta, situada al terme municipal d'Alacant, ambdues pertanyents a la Generalitat Valenciana.  
  
Article 2. Autorització de la permuta  
S'autoritza la permuta, acordada entre la Generalitat i Francisco Pallarés López i Ángel Aguilar Madrid, dels esmentats terrenys, per uns altres d'una superfície de 200,0001 ha corresponents a la finca Lo Carrero i Casas Ritas, propietat dels sol·licitants, que està situada en l'ombria de la serra de Salinas, al terme municipal de Villena. La finca està constituïda per les parcel·les cadastrals 31 del polígon 33; parcel·la 1 del polígon 34, i parcel·la 91 del polígon 35.  
  
Article 3. Catalogació dels terrenys oferits  
S'inclouen en la forest d'utilitat pública número 133 del Catàleg de forests de domini públic i utilitat pública de la província d'Alacant, denominada Sierra de Salinas, situada al terme municipal de Villena i propietat de la Generalitat, les parcel·les cadastrals oferides per Francisco Pallarés López i Ángel Aguilar Madrid.  
Forest: serra de Salinas  
Número: 133  
Superfície pública: 899,6871 ha  
Superfície total: 903,1744 ha  
Enclavaments: 1  
Província: Alacant  
Partit judicial: Villena  
Pertinença: Generalitat  
Servituds: no en consten  
Límits:  
Nord: finques de particulars  
Est: finca Peñas del Sol, de la Diputació d'Alacant  
Sud: assagador Reial/carrerada de Salinas a Dividilla i Ojuelos (l'eix del qual està entre els termes municipals de Villena, el Pinós, Monòver i Salinas)  
Oest: província de Múrcia, i finques de particulars  
  
Article 4. Modificació del catàleg  
Es modifica la inscripció de la forest d'utilitat pública 31, denominada Carabassí i Cabeçó, en el Catàleg de forests de domini públic i utilitat pública de la província d'Alacant, que queda de la manera següent:  
  
Província: Alacant  
Nom: Carabassí i Cabeçó  
Partit judicial: Elx  
Pertinença: Generalitat  
Superfície pública:  
Parcel·la I: 93,5743 hectàrees  
Parcel·la II: 14,6250 hectàrees  
Parcel·la III: 100,3250 hectàrees  
Superfície total pública: 208,5243 hectàrees  
Límits:  
Parcel·la I: Carabassí i l'Altet  
  
Subparcel·la I-a  
Nord: finques particulars i terme municipal d'Alacant  
Est: mar Mediterrani  
Sud: sòl urbà i terrenys particulars  
Oest: terrenys particulars i carretera/carrer d'entrada a l'Altet  
  
Subparcel·la I-c  
Nord: terrenys particulars  
Est: terrenys particulars  
Sud: sòl urbà  
Oest: terrenys particulars  
  
Parcel·la II: el Carabassí i les Dunes  
Nord: terrenys particulars  
Est: mar Mediterrani  
Sud: terrenys particulars  
Oest: terrenys particulars  
  
Parcel·la III: el Cabeçó  
Nord: terrenys particulars  
Est: terrenys particulars  
Sud: terrenys particulars  
Oest: terrenys particulars i carretera CV-92  
  
Així mateix, es modifica la inscripció de la forest d'utilitat pública 59, denominada Cap de l'Horta, en el Catàleg de forests de domini públic i utilitat pública de la província d'Alacant que queda de la manera següent:  
  
Província: Alacant  
Nom: Cap de l'Horta  
Partit judicial: Alacant  
Pertinença: Generalitat  
Servituds: les corresponents a la zona maritimoterrestre.  
Superfície pública:  
Parcel·la III: 11,8784 hectàrees  
Parcel·la IV: 0,4970 hectàrees  
Total pública: 12,3754 hectàrees  
  
Límits:  
Parcel·la III:  
Nord: terrenys de l'Ajuntament d'Alacant i d'Aigües Municipalitzades d'Alacant, Empresa Mixta  
Est: finques urbanes de particulars  
Sud: mar Mediterrani  
Oest: terrenys de l'Ajuntament d'Alacant  
  
Parcel·la IV:  
Nord: terrenys urbans de particulars  
Est: terrenys de l'Ajuntament d'Alacant i de l'Estat  
Sud: mar Mediterrani  
Oest: terrenys de l'Ajuntament d'Alacant i terrenys urbans de particulars.  
  
Article 5. Formalització de la permuta  
La permuta haurà de ser elevada a escriptura pública i s'haurà d'inscriure en el Registre de la Propietat, de la qual es lliurarà una còpia autoritzada a la Conselleria d'Agricultura, Medi Ambient, Canvi Climàtic i Desenvolupament Rural perquè en quede constància en el Catàleg de forests de domini públic i utilitat pública.  
  
Article 6. Replantejament i senyalització  
Francisco Pallarés López i Ángel Aguilar Madrid hauran de col·locar en l'acte de replantejament, al seu càrrec, les fites que permeten delimitar la forest, d'acord amb l'alçament topogràfic realitzat per a l'expedient i les instruccions que reba de la Direcció Territorial d'Alacant de la Conselleria d'Agricultura, Medi Ambient, Canvi Climàtic i Desenvolupament Rural.  
  
Article 7. Adequació del Registre de la Propietat i del Cadastre Immobiliari  
Francisco Pallarés López i Ángel Aguilar Madrid hauran d'adequar en el Registre de la Propietat la cabuda i la descripció de les finques de la seua propietat, i hauran de fer constar la confrontació d'aquestes amb la forest d'utilitat pública número 31 del Catàleg de forests de domini públic i utilitat pública de la província d'Alacant pels seus límits. Cal procedir de la mateixa manera respecte al Cadastre Immobiliari.  
  
Contra aquest decret, les persones interessades podran interposar un recurs contenciós administratiu en el termini de dos mesos comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb l'article 10 i concordants de la Llei reguladora de la jurisdicció contenciosa administrativa.  
  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 123 i 124 de la Llei 39/2015, d'1 de octubre, del procediment administratiu comú de les administracions públiques.  
  
València, 1 de desembre de 2017  
  
La presidenta del Consell en funcions   
i consellera d'Igualtat i Polítiques Inclusives,  
MÓNICA OLTRA JARQUE  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO